Document ID: 32004R1074

KOMISIJAS REGULA (EK) Nr. 1074/2004
(2004. gada 4. jūnijs),
ar kuru paredz pārejas pasākumus pārstrādātu augļu un dārzeņu nozarei saistībā ar Komisijas Regulas (EK) Nr. 1535/2003 piemērošanu pēc Čehijas Republikas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas pievienošanās Eiropas Savienībai
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Čehijas Republikas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās līgumu,
ņemot vērā Čehijas Republikas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās aktu, un jo īpaši tā 41. panta pirmo daļu,
tā kā:
(1)
Ir jānosaka pārejas pasākumi, lai Čehijas Republikas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas (še turpmāk “jaunās dalībvalstis”) ražotāji un pārstrādātāji spētu izmantot priekšrocības, ko sniedz Padomes 1996. gada 28. oktobra Regula (EK) Nr. 2201/96 par kopēju augļu un dārzeņu pārstrādes produktu tirgus organizāciju (1).
(2)
Saskaņā ar Komisijas 2003. gada 29. augusta Regulu (EK) Nr. 1535/2003, kurā izklāstīti sīki izstrādāti noteikumi, kā piemērot Padomes Regulu (EK) Nr. 2201/96 par atbalsta shēmu produktiem, kurus iegūst, pārstrādājot augļus un dārzeņus (2), līdz katra gada 31. martam ir jāiesniedz konkrēta informācija par tomātiem. Šis termiņš jaunajām dalībvalstīm 2004. gadā jāatliek, jo sākotnējais datums ir pārāk agrs, lai tās paspētu pabeigt vajadzīgās administratīvās procedūras.
(3)
Šajā regulā paredzētie pasākumi ir saskaņā ar Augļu un dārzeņu pārstrādes produktu pārvaldības komitejas atzinumu,
IR PIEŅĒMUSI ŠO REGULU.
1. pants
Atkāpjoties no Regulas (EK) Nr. 1535/2003 10. panta otrās daļas un 12. panta 2. punkta otrās daļas, attiecībā uz Čehijas Republikas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas tomātiem 2004./2005. tirdzniecības gadam šīs regulas 10. panta otrajā daļā un 12. panta 1. punktā minēto informāciju nosūta vismaz desmit dienas pirms piegāžu sākuma un vēlākais līdz 2004. gada 15. jūlijam.
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 4. jūnijā

Labels: 15
17
5